મ્યુનિ. સત્તાવાળાઓએ નિકોલ ખાતે ડિમોલેશન દરમિયાન સાવ અણઘડ રીતે કામગીરી હાથ ધરી હતી. અસરગ્રસ્તોને પોતાનો કીમતી માલસામાન બહાર કાઢવાનો સમય પણ અપાયો ન હતો. એમ્બ્યુલન્સની વ્યવસ્થા ન હતી, વીજલાઈનને બંધ કરાઈ ન હતી. ફાયરબ્રિગેડ હાજર ન હતું, રોડ બંધ કરાયો ન હતો, બે‌િરકેડિંગ કરાયું ન હતું. ઉપરાંત ખૂબ જ ઉતાવળે અને અસરગ્રસ્તો ઉપર સત્તાનાે રૂઆબ છાંટીને તોડફોડની કામગીરી હાથ ધરાઈ હતી. મહિલાઓ પર લાઠીચાર્જ પણ કરવામાં આવ્યો હતો. પોલીસતંત્રના સંકલનમાં રહીને કુનેહપૂર્વક કામ કરવાના મામલે મ્યુનિ. તંત્ર નિષ્ફળ નીવડ્યું છે.